cyanic-selkie/wikianc huggingface dataset:
Գևորգ Մանասյան
Կենսագրություն
1972 թվականին ավարտել է Երևանի Ռոմանոս Մելիքյանի անվան երաժշտական ուսումնարանը, 1977 թվականին՝ Երևանի պետական կոնսերվատորիայի դաշնամուրի և դիրիժորական բաժինները։ 1978-1983 թվականներին՝ Թաթուլ Ալթունյանի անվան երգի-պարի անսամբլի գործիքային մասի ղեկավար, 1991-1994 թվականներին՝ երաժշտական մասի, 1994-1997 թվականներին՝ ՀՀ հեռուստառադիոպետկոմի Արամ Մերանգուլյանի անվան ժողովրդական գործիքների, 1996-1998 թվականներին՝ «Հին Երևան» վոկալ-գործիքային անսամբլի, 1989-1993 թվականներին և 2000 թվականից՝ Հայաստանի գուսանական և ժողովրդական երգի անսամբլի գեղարվեստական ղեկավար և գլխավոր դիրիժոր։ 1984 թվականից միաժամանակ դասավանդում է Ռոմանոս Մելիքյանի անվան երաժշտական ուսումնարանում, 1996 թվականից՝ նաև կոնսերվատորիայում։ 1980 թվականից Հայաստանի կոմպոզիտորների միության անդամ է։
Ստեղծագործություններ
Գրել է դաշնամուրային տրիո, երկու դաշնամուրային կոնցերտ, երկու կոնցերտ քանոնի համար, պարային և երգ-պարային մեղեդիներ (Վահան Տերյանի, Եղիշե Չարենցի, Հովհաննես Շիրազի խոսքերով), էստրադային և ժողովրդական երգեր, օրհներգ՝ Եվրոպայի թեթև ատլետիկայի մրցումների համար (1-ին մրցանակ՝ 2005) և այլն ։
Ծանոթագրություններ
Կատեգորիա:Հայ կոմպոզիտորներ Կատեգորիա:Հայ դաշնակահարներ Կատեգորիա:Հայ դիրիժորներ Կատեգորիա:Կոմպոզիտորներ այբբենական կարգով Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Կարտոֆիլ
Կարտոֆիլ, մորմազգիների (Solanaceae) ընտանիքի պալարապտղավոր բազմամյա խոտաբույսերի ցեղ։ Oսլա պարունակող պալարապտղավոր մշակաբույս է։
Անվանում
Ժամանակակից գիտական անվանումը՝ տվել է Կասպեր Բաուգին 1596 թվականին իր «Theatri botanici» աշխատությունում, ավելի ուշ այդ անվանումը օգտագործեց Կառլ Լիննեյը իր «Species Plantarum» (1753) աշխատությունում;
Կենսաբանական նկարագիր
Արմատային համակարգը թույլ է զարգացած, ցողունը երկկող է, քառակող կամ կլոր, բարձրությունը՝ 50-80 սմ, հիմնականում՝ կանաչ, երբեմն՝ նաև կարմրամանուշակագույն կամ կապտամանուշակագույն։ Տերևներն ընդհատվող կենտփետրաձև են, կտրտված։ Ծաղկաբույլը ոլորք է, ծաղիկները՝ սպիտակ, կարմրամանուշակագույն, կապտամանուշակագույն։ Պտուղը մանր սերմերով երկբուն հատապտուղ է։ Պալարը ձևափոխված ստորգետնյա ցողուն է։ Լինում է տարբեր գույների (սպիտակ, կարմիր, վարդագույն, կապտամանուշակագույն և այլն) և ձևերի (կլոր, ձվաձև, երկարավուն, տակառաձև և այլն)։
Նշանակություն և կիրառում
Կարտոֆիլը մշակվում է պարենային, կերային և տեխնիկական նպատակներով։ Կարտոֆիլի պալարը պարունակում է մինչև 75% ջուր, 25% չոր նյութեր, որից օսլա՝ 17-22%, սպիտակուցային նյութեր՝ 2%։ Այն պարունակում է C, B1, B2, B6, PP և A վիտամինները։ 300գ եփած կարտոֆիլը պարունակում է 21մգ ասկորբինաթթու, որը 30-50%-ի չափով բավարարում է մարդու օրական C վիտամինի պահանջը։
Ծագում
Կարտոֆիլի հայրենիքը Հարավային Ամերիկան է (Չիլի, Պերու, Բոլիվիա), որտեղ դրա մշակությունը բնիկներին հայտնի է եղել դեռ մեր թվարկությունից առաջ։ Եվրոպական երկրներում կարտոֆիլի մշակությունը սկսվել է 16-րդ դարի վերջերին։
Տեսակներ
Յուրահատուկ պայմաններում հանդիպում է մոտ կարտոֆիլի 10 տարբեր տեսակներ. ։
Արտաքին հղումներ
Կատեգորիա:Պալարային բույսեր Կատեգորիա:Կարտոֆիլ Կատեգորիա:1753 թվականին նկարագրված բույսեր Կատեգորիա:Արմատապտուղներ
Գոչգեխ
Գոչգեխ, լեռնագագաթ Հայաստանի Լոռու մարզում, Շիրակի լեռնաշղթայի արևելյան ծայրամասում։ Բարձրությունը 2200 մ ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով Կատեգորիա:Լոռու մարզի լեռնագրություն
Կըզըլջաբունար
Կըզըլջաբունար, գյուղ Արևմտյան Հայաստանում, Խարբերդի վիլայեթի Հասանմսուրի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Նովոժիլովո (գյուղ, Պրիոզյորսկի շրջան)
Նովոժիլովո (Новожилово), գյուղ Ռուսաստանի Լենինգրադի մարզի Պրիոզյորսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Պրիոզյորսկի շրջանի բնակավայրեր
Օլթիի գավառ
Օլթիի գավառն արևելքում սահմանակցում էր Արդահանի և Կարսի, հարավ-արևելքում՝ Կաղզվանի գավառին։ Հյուսիսում այն կապված էր Արդվինի գավառին (Քութայիսի նահանգ), իսկ հյուսիս-արևմուտքից հարավ-արևմուտք Օսմանյան կայսրության սահմանն էր։
Ներառված է հիմնականում ժամանակակից Թուրքիայի Էրզրումի նահանգի կազմում։
Անվանում
«Օլթի» անվանման «Ուղթիս» կամ «Ողթիք» ձևը հասնում է մինչև զարգացած միջնադար. Բագրատունիների թագավորության շրջանում այստեղ գոյություն է ունեցել բերդ-ամրոց ։ Այն Տայքի կյուրոպաղատության կենտրոնն էր։ Թյուրքալեզու արաբատառ աղբյուրներում նշվում է որպես «Օլթու», ինչպիսի անունով էլ այժմ գոյություն ունեցող բնակավայր է Թուրքիայում։ Վրացական աղբյուրներում հայտնի է որպես «Օլթիս»։
Պատմություն
Գավառը կազմվել է 1878 թվականին՝ ռուս-թուրքական պատերազմի (1877-1878) արդյունքում՝ ընդգրկելով Կարսի մարզի արևմտյան՝ լեռնային հատվածը։ 1881 թվականին կատարվել են սահմանային որոշ փոփոություններ։ Օլթին հայկական գավառներից տարածքով ամենափոքրն էր՝ 2,960 կմ2, և ամենասակավամարդը (31,519 մարդ)։ Քաղաքի ու գավառի հայերի մի մասը դեռ 50 տարի առաջ արտագաղթել էր Ախալցխա և Ախալքալաք, նրանց փոխարեն այստեղ ստվարացել էր թուրք բնակչությունը։
1918-1920 թվականներին գավառը փաստացի եղել է Թուրքիայի, ապա՝ Անգլիայի վերահսկողության տակ, թեև իրավաբանության տեսանկյունից մտել է Հայաստանի առաջին հանրապետության կազմ։ Անգլիայի հետաքրքրվածությունը բացատրվում էր տեղի քարածխի հանքերի առկայությամբ։ Բացի այդ, գավառի հանդեպ հավակնություններ ուներ նաև Վրաստանը ։ Վրացական վերնախավը ձգտում էր միավորել Բագրատիոնիների նախորդների՝ Բագրատունիների կալվածքները՝ Տայք-Կղարջքը (Արդվին, Արդահան, Օլթի)։ Գավառի տարածքում տեղի են ունեցել քուրդ-թաթարական խռովություններ, Օլթին ազատագրվել է հայկական զորքերի կողմից ։ 1920 թվականի Ալեքսանդրապոլի հաշտությունից հետո՝ Թուրքիայի կազմ, որում որպես վարչատարածքային միավոր մտել է Էրզրումի նահանգի կազմ ։
Ծանոթագրություններ
Կատեգորիա:Կարսի մարզի գավառներ Կատեգորիա:1878 հիմնադրված պետություններ և տարածքներ
Մյու (տառ)
Մյուն (հունարեն` μυ), հունական այբուբենի տասներկուերորդ տառն է։ Թվային արժեքն է` 40։ Այս տառից են առաջացել կիրիլիցայի և լատինական այբուբենի М տառերը։
Կապոլատ
Կապոլատ (Capolat), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում ։ Գտնվում է Բերգեդա շրջանում։ Զբաղեցնում է 34,33 կմ² մակերես։ Բնակչությունը կազմում է 82 մարդ (2010 թվական)։
Ծանոթագրություններ
Կատեգորիա:Իսպանիայի բնակավայրեր
Չենջերայի Հոուվ
Չենջերայի Հոուվ (Chenjerai Hove, ), զիմբաբվեցի գրող, շոնա և անգլերեն լեզուներով ստեղծագործությունների հեղինակ։
Կենսագրություն
Եղել է տեղի առաջնորդի որդին։ Սովորել է Նորթոնի, Հվանգեի, Գվերուի կաթոլիկական դպրոցներում, ավարտել է Հարավաֆրիկյան Հանրապետության համալսարանը և Զիմբաբվեի համալսարանը։ Մեծացել է Չինուա Աչեբեի, Վոլե Շոյինկայի և Այի Կվեի Արմայի ստեղծագործություններով։ Աշխատել է որպես լրագրող։ Եղել է Զիմբաբվեի մարդու իրավունքների ասոցիացիայի հիմնադիրը (1990 թվական)։ Եղել է Զիմբաբվեի գրողների միության նախագահը (1984-1992 թվականներ)։ Եղել է Լյուիսի և Քլարկի քոլեջի հրավիրված պրոֆեսոր, դարձել է Լիդսի համալսարանի հրավիրված գրող (1995 թվական) և Հայնրիխ Բյոլի ֆոնդի պրոֆեսոր (1996 թվական)։ Կոնֆլիկտի մեջ մտնելով Մուգաբեի ռեժիմի հետ, նա 2001 թվականին արտագաղթել է և բնակվել է Ֆրանսիայում, Նորվեգիայում և Ամերիկայի Միացյալ Նահանգներում։ Եղել է Բրաունի համալսարանի հեղինակային նախագծի շրջանակի անդամ։
Ճանաչում
Գրողի ստեղծագործությունները թարգմանվել են աշխարհի տարբեր լեզուներով, այդ թվում` ճապոներեն։
Յասենի (գյուղ, Ստորոժինեցի շրջան)
2001 թվականի տվյալներով Յասենի գյուղում բնակվում էր 593 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Ստորոժինեցի շրջանի բնակավայրեր Կատեգորիա:Ուկրաինայի գյուղեր
Ջրային սնկեր
Ջրային սնկեր , էկոլոգիական խումբ, որն ընդգրկում է տեսակներ սնկերի բոլոր դասերից։ Ավելի բնորոշ ներկայացուցիչները պատկանում են խիտրիդիոմիցետներին (Chytridiomycetes), օօմիցետներին (Oomycetes) և հիֆոմիցետներին (Hyphomycetes)։
Կան
Էկոլոգիա
Ջրային սնկեր հանդիպում են քաղցրահամ և ծովային ջրերում, որպես սապրոտրոֆներ՝ օրգանական մնացորդների, որպես մակաբույծներ՝ ջրիմուռների, ձկների, ձկնկիթների, միջատների և այլ ջրային օրգանիզմների վրա։
Հիֆոմիցետների համար առավել բարենպաստ միջավայր են անտառային տարածքների արագահոս, լավ աերացվող առվակներում թափված տերևները։
Բազմացում
Վեգետատիվ մարմինը փոփոխվում է տարբեր անհատների մոտ՝ պարզագույն պլազմոիդայինից մինչև լավ զարգացած միցելիումը։ Մեծամասնության անսեռ բազմացումն իրականացվում է մեկ (բլաստոկլադիայիններ) կամ երկմտրականի (սապրոլեգնայիններ) զոոսպորներով։ Հիֆոմիցետներին բնորոշ է սիգմաձև եռա- կամ քառաճառագայթ կառուցվածքի կոնիդիումների ձևավորումը։ Սեռական պրոցեսը խիտրիդիայինների մոտ իզո- կամ հետերոգամ է, օօմիցետների մոտ՝ օօգամ՝ օօսպորների ձևավորմամբ։ Ջրային հիֆոմիցետները միայն արհեստական աճեցման դեպքում են հազվադեպ ձևավորում սեռական պայուսակավոր փուլը։
Նշանակություն
Ջրային սնկերը ջրային միջավայրը մաքրում են օրգանական մնացորդներից և համարվում են ջրի աղտոտվածության աստիճանի ցուցիչներ։
Կատեգորիա:Էկոլոգիա
Գո Սի
Գո Սի , Սուն դարաշրջանի չինացի նկարիչ։
Գո Սին XI դարի լավագույն չինացի բնանկարիչն է, ով մտավ արվեստի պատմության մեջ որպես միագույն մոնումենտալ բնապատկերի ավանդույթի ավարտող, որը եկել էր նրա նախորդներից՝ Գուան Տունա, Լի Չենա, Ֆան Կունյա, Ցզյուժանյա։
Կենսագրություն
Նկարչի կյանքի մասին պահպանվել է շատ քիչ տեղեկություն։ Նրա ժամանակակից գեղանկարչության չինացի տեսաբան և քննադատ Գո Ժոսյույը իր «Նամակներ գեղանկարչության մասին․ ինչ տեսել և լսել եմ» աշխատության մեջ 1082 թվականից հայտնում է այդ մասին հետևյալը․ «Գո Սին ծնունդ է առել Վենում, Խեյանում։ Ներկայումս զբաղեցնում է իսյուն պաշտոնը Կայսերական Շույուան բաժնում։ Նկարում է ձմեռային անտառի բնապատկերներ։ Ցուցաբերում է ինչպես հմտություն և բազմազանություն, այնպես էլ կոմպոզիցիայի խորություն։ Սակայն նա անընդհատ ուսումնասիրում է Ին-ցյու (այլ անուն՝ Լի Չենա) և հիանում է նրանով, բայց կարող է արտահայտել նաև իր սեփական զգացմունքները։ Իր նկարներով պատված հսկա պատերը և շիրմաները ավելի զորեղ են քան նրա նախորդներինը։ Ներկա սերնդի մեջ Սին-նինի կառավարման սկզբում ստացել է կայսերական հրաման պատկերազարդել շիրման փոքր սրահի համար։ Նա պատկերազարդեց կենտրոնական փեղկը, Լի Ցզունչեն և Ֆու Դաոսնը պատկերեցին կողային մասերը։ Յուրաքանչյուրը ջանաց մինչև վերջ արտահայտել թաքնվածը, սակայն պարոն Ֆուին հաջողվեց այն բանում, որ նրա գործընկերներն էին Գոն և Լին» ։
Ուրիշ հնադարյան աղբյուրներ պնդում են, որ Գո Սին սովորել է Լի Չենայի մոտ։ Նա գերազանցել է նրան և ստեղծել իր ոճը ու առավելագույնս ազատ տիրապետել է վրցնին։ Նկարելով պալատների պատերը՝ նա ստեղծեց հսկա բնապատկերներ՝ կատարված միայն սև տուշով։ Այս հատուկ չինական ավանդական նկարչության տեխնիկան պահանջում է մեծ վարպետություն կատարման մեջ, տարբեր տրամաչափի վրցինների և տարբեր թանաքների տիրապետում։ Այն նաև պահանջում է թանաքի շերտի անթերի տեղադրում, քանի որ քսված թանաքը ուղղել այլևս հնարավոր չէ։ Լավ, կատարված միայն սև տուշով բնապատկերը չի զիջում գունավոր բնապատկերին, որում փայլուն պատկերված նկարները որոշ եվրոպական վարպետների կողմից XVI-XVIII դարերում հաճախ լինում են ավելի լավը քան իրենց սեփական նկարները։ Գո Սին իր նախորդներից կլանեց բոլոր տեխնիկական հմտությունները և բնապատկերի արվեստը բարձրացրեց նոր աստիճանի։
Իր կարիերան նկարիչը սկսեց Ժեն-ցզունա (1062-1063) կայսեր կառավարման ժամանակ։ Նրա վաղ ստեղծագործության մասին տեղեկությունները բացակայում են։ Ըստ պատմական վկայությունների՝ Գո Սին արդեն ստացել էր իսյուէ աստիճան։ Հավանաբար նա դարձել էր կայսերական գեղանկարչության բաժնի տնօրեն (Խանլին Ակադեմիա) 1060-ական թվականներին և բոլորովին արժանի, քանի որ առանձնանում էր նկարիչների մեջ և՛ ինչպես պրակտիկ, և՛ ինչպես տեսաբան, և՛ ինչպես ուսուցիչ, գեղանկարչության նոր մոտեցման քարոզիչ։ Բացի այդ Գո Սին եղել է վայելչագրության բաժնի անդամ` ունենալով այնտեղ դայչժառ աստիճանը ։
Առաջին խոշոր աշխատանքները նկարիչը ստեղծեց կայսերական պալատում՝ նկարելով մոնումենտալ բնապատկերներով շիրմաները և պատերը։ 1068 թվականին կայսր Շեն-ցզունեի օրոք (1067-1085) Սյաոգան պալատի համար նկարիչը նկարում է երեք փեղկանի շիրմայի կենտրոնական մասը, կայսեր գործերի թեմայով՝ կատարված իր կյանքի ընթացքում (կողքի փողերը նկարել են Լի Ցզունչեն և Ֆու Դաոինը)։ Իր գործընկերոջ Ցույ Բոի հետ միասին Գո Սին դառնում է Շենցզունա կայսեր անձնական նկարիչը, ոչ միայն նրա պատվերները կատարողը, այլ իր ղեկավարի ճաշակը և նախնընտրությունները ստեղծագործություններում արտացոլողը։ Մասնագետները նշում են, որ այս լուսաբանված կայսեր ճաշակը ավելի ընդարձակ էր, հարուստ և բազմազան, քան իր տասնմեկերորդ որդունը՝ նկարիչ-կայսր Հուեյ ցզունինը (1100-1126), ով իշխանության էր եկել հոր մահից 15 տարի անց։ Իր «Նամակներ անտառների և առուների բարձր էության մասին» աշխատության մեջ Գո Սին գրում է, որ վայրի աղբյուրների և ժայռերի խորհրդածությունը սովորական վայելք է կատարյալ մարդու համար։ Շենցզուն կայսերը հազիվ էր հաջողվում հաճախ խորհել վայրի բնության մասին միայնակ։ Դրան խանգարում էր զբաղվածությունը պետական գործերով։ Իսկ հազվադեպ այցերը բնության գիրկը ուղեկցվում էին մեծ շքախմբով։ Բավականին հասկանալի են ինչպես «կատարյալ մարդ» դառնալու կայսեր ձգտումը, այնպես էլ այն դերը, որը խաղում էին Գո Սիի՝ բնությանը փոխարինած բնապատկերները։
Գո Սին մեծարում էր Լի Չենին։ Նրա բնապատկերներով նա սովորել էր ոչ միայն տիրապետել վրցնին, այլ նաև կոմպոզիցիոն լուծումներին և տարածության կազմությանը։ Զարմանալի չէ, որ շուտով նա սկսեց նմանվել իր ուսուցչին, միացվել էին իրենց անունները, որպեսզի ընդգծեին գեղանկարչության մեջ հատուկ ավանդույթը, որը ստեղծել էին նրանք։ «Լի-Գո Դպրոցը» դարձավ դասական, կայսեր կողմից բնապատկերի բազմազանությամբ հաստատված և վերածվեց պաշտոնական օրենքի։
1080-ական թվականներին ի պատիվ նրա որդու՝ գիտական աստիճանի քննության հանձնմանը, Գո Սին նկարազարդեց Կոնֆուցիա տաճարի պատերը։ Տաճարում ստեղծված էին չորս բնապատկերային կոմպոզիցիաներ, մոնումենտալ և վեհաշուք, որոնցով նկարիչը առանձնահատուկ հպարտանում էր։ Դեկորատիվ-մոնումենտալ նկարազարդումները ստեղծվել էին Գո Սիի կողմից տարբեր տաճարներում և գեղանկարչության բաժնի շինությունում։ Բանաստեղծ Սու Ուն նվիրել է մոնումենտալ բնանկարների վարպետներին իր ստեղծագործությունները, որոնցում գրել է, որ «...Յաշմ Դահլիճում՝ Գո Սիի նկարների դիմաց պառկած զգում ես քեզ ինչպես կանաչ անտառների ներքո...»։
1078-1085 թվականներին Գո Սին ստեղծեց 12 մոնումենտալ բնապատկերներ դաոսական տաճարներից մեկում, յուրաքանչյուրը շուրջ 7 մետր բարձրությամբ։ Ըստ նրա ժամանակակից Խուան Շանգուի նկարագրության, ով բավականին տեղեկացված էր, տաճարի պատերի վրա կնքված էին վեհաշուք լանդշաֆտներ՝ սարերով, գետերի հոսքերով և ջրվեժներով։ 1087 թվականին Խուան Շանգուն Գո Սիի արվեստին նվիրեց մի աշխատություն, որում նշում էր նկարչի «սուր աչքը»։ Չնայած ծեր հասակին՝ վարպետը դեռ կարողանում էր վրցնի խաղով լույսը փոխանցել։ Ոչ քիչ հոգեհարազատ տողեր է նկարչին նվիրել նշանավոր բանաստեղծ Սու Շին իր՝ վարպետի «Աշնանային սարեր» նկարին նվիրված բանաստեղծություններում։
Գո Սիի արվեստի հետազոտողները կարծում են, որ նա մինչև կյանքի վերջ ակտիվ աշխատել է գեղանկարչության բաժնում։ Սակայն վարպետի մահից հետո իշխանության եկավ Հուեյ ցզուն կայսրը (1100-1126), ով ինքն էլ հանճարեղ նկարիչ էր։ Նրա նոր ճաշակին և գեղանկարչության «հնաոճ» պատկերացումներին Գո Սիի ստեղծագործությունները ոչ մի կերպ չէին համապատասխանում, այդ պատճառով էլ հանճարեղ վարպետի աշխատանքների ճնշող մեծամասնությունը, առաջին հերթին դեկորատիվ-մոնումենտալ նկարները սպիտակեցված էին, իսկ ձեռագրերի մեծամասնությունը՝ ոչնչացված։ XII դարում ապրող Դեն Չունը՝ «Գեղանկարչության մասին նամակներ»-ի հեղինակը, հայտնում է, որ XII դարի սկզբի բնապատկերները նորաձև չեն, արվեստը դարձել է կամերային և մտերմիկ, նախապատվությունը տրվում էր նկարիչներին, որոնք նկարում էին ծաղիկներ և թռչուններ։ Գո Սիի ձեռագրերից մեկով ուղղակի ծածկված էր սեղան, իսկ նկարչի աշխատանքները, որոնք նախկինում գեղեցկացնում էին պալատը, փոխարինեցին նորերով։ Դեն Չունի հայրը խնդրեց նրան տալ Գո Սիի նկարները, ինչի համար ստացավ բարձրագույն համակրանքը։ Սակայն անցավ ժամանակ, ամեն ինչ կրկին փոխվեց, և հրաշալի սունսյան բնանկարչի արվեստը սկսեց կրկին բարձր գնահատվել։
Ստեղծագործություններ
Պահպանվել են 12 գեղանկարչական ձեռագրեր, որոնք ավանդույթը կապում է Գո Սիի անվան հետ, սակայն մի շարք մասնագետների կարծիքով իրական կարելի է համարել միայն երեքը։ Նրանց մեջ անկասկած գլուխգործոց է համարվում «Վաղ գարուն»-ը (Գուգուն, Տայբեյ)։ Այս նկարը, 158x108 սմ չափերով, նկարվել է 1072 թվականին Շանցզուն կայսեր համար։ Նրա վրա պահպանվել է անվանումտ։ Ինչպես հաճախ լինում է չինական գեղանկարչության մեջ, նկարն ունի սիմվոլիկ իմաստ։ Դա ոչ միայն հիասքանչ նկարված բնապատկեր է, այլև վաղ գարնան զարթոնքի փոխաբերություն առաջին առուներով և առաջին տպավորություններով, որ մարդ ապրում է այդ ժամանակ, անորոշ թուլությամբ և արբեցնող ակնկալիքով։ Նկարը նկարված է Գո Սիին բնորոշ «մանրամասն ոճով», որը տարբերվում է նրա ուսուցչի՝ Լի Չենի ոճից։ Դրա մեջ նկարիչը օգտագործել է տարբեր չափի վրցիններ, տարբեր թանաքներ, որով նա ծածկում էր մի քանի շերտ։ Նրանում երևում է վրցնին ազատ տիրապետումը, որը բնորոշ է փորձառու վարպետներին ծաղկուն տարիքում։ Նկարը համարվում է չինական ազգային բնապատկերի օրինակ։
Մինչև մեր օրեր են հասել հորիզոնական ձեռագրեր՝ ստեղծված Գո Սիի կողմից։ Օրինակ՝ «Աշունը գետի հովտում» (Ֆրիր Պատկերարահ, Վաշինգտոն), ծածկում է հսկա բնապատկերը, իսկ մյուսները, ինչպիսիք են «Ծառեր և հարթ հեռուն» Մետրոպոլիտենի (Թանգարան, Նյու Յորք) կամ «Քարքրոտ հանքավայր հեռավոր հորիզոնով» (Գուգուն, Պեկին) չեն զբաղեցնում լայն ծածկույթ, բայց հրաշալի փոխանցում են տարածական խորությունը։
Գո Սին որպես տեսաբան
Իր պատկերացումները գեղանկարչության մասին Գո Սին արտահայտում էր և գրի առնում։ Այդ ուրվագծային հատվածներից նրա որդին (Գո Սին) կազմեց աշխատություն «Նամակներ անտառների և առուների բարձր էության մասին» վերնագրով (Լինցյուան գաոչժի ցզի), որը ներկայացրեց կայսրին։ Աշխատությունը կազմված է երկու մասերից՝ «Խրատ սարերի և ջրերի մասին» և «Գեղանկարչության գաղտնիքները»։ Այդ երկու գլուխներին նրա որդին ավելացրեց սեփական ոչ մեծ եզրակացությունը՝ «Գեղանկարչության մասին» վերնագրով։ Աշխատության համաձայն՝ նկարիչը նկարը համարում է հեղինակի յուրօրինակ հոգեբանական պատկեր՝ ընդգծելով անձի վեհ էությունը և նկարչի շնորհակալությունը։ Այսինքն՝ նկարիչը հատուկ ընդգծում է վարպետի անձի կատարելության անհրաժեշտությունը։ Գեղանկարչության ստեղծագործության հաջորդ կարևոր գործոն նա համարում է պոեզիան։ Բերելով անհայտ գրողին պատկանող արտահայտություն․ «Պոեզիան գեղանկարչություն է՝ զրկված ձևից, իսկ գեղանկարչությունը՝ ձև ձեռք բերած պոեզիա է»։ «Բնապատկերի գաղտնիքը» բացահայտված է Գո Սիի կողմից նույն կերպ, ինչ նրա նախորդ Լի Չենայի աշխատությունում։ Երկու տեսաբաններն էլ հետևում են բնապատկերային արվեստի սկզբունքներին, որոնք ձևակերպել է տան դարաշրջանի բանաստեղծ և նկարիչ Վան Վեյը (701-761)։ Նրանց շարադրությունները իրենցից ներկայացնում են մեկնաբանություններ տեքստի վերաբերյալ՝ ըստ Վան Վեյի ստեղծած նախատիպի։ Իր աշխատությունում Գո Սին բացահայտում է ձեռագրի տարածական կազմության գաղտնիքը (հենց Գո Սին է մշակել այդպես կոչված «Երեք հեռուների» տեսությունը, սանյուան, մեկ բնապատկերում միացված երեք մասեր դիտողից տարբեր աստիճանով հեռացված)։ Այսպիսին էր Գո Սիի կրճատ տեսական հիմքը, որը նա քարոզում էր, երբ ղեկավարում էր Խանլինի Կայսերական Ակադեմիայի գեղանկարչության բաժնում։
Արտաքին հղումներ
Կատեգորիա:Չինացի նկարիչներ Կատեգորիա:11-րդ դարի մահեր Կատեգորիա:11-րդ դարի ծնունդներ Կատեգորիա:Չինացի գրողներ Կատեգորիա:1090-ականների մահեր
Խրիստո Բոտևի հուշարձան (Բոտևգրադ)
Խրիստո Բոտևի հուշարձան (Паметникът на Христо Ботев), բուլղար բանաստեղծ Խրիստո Բոտևի հուշարձանը, որը գտնվում է Բոտևգրադ քաղաքի կենտրոնական հրապարակում և հանդիսանում է քաղաքի տեսարժան վայրերից մեկը ։
Հուշարձանի բացում
Հուշարձանի գաղափարը պատկանում է Բոտևգրադի քաղաքապետ Իվան Նիկոլչովսկուն, որին աջակցել է Քաղաքի ժողովրդական խորհրդի գործադիր կոմիտեն։ 1959-1960 թվականներին անցկացվեց մրցույթ, որում հաղթեց պրոֆեսոր Իվան Մանդովի նախագիծը։ Քաղաքի ժողովրդական խորհրդի շենքում, Գուրկո 3 հասցեում տեղի ունեցավ հանդիպում Մանդովի հետ և հանրային քննարկում։ 1960 թվականի մայիսին Մանդովը ներկայացրեց հուշարձանի գիպսային մոդելը, որից հետո քաղաքապետը հրավիրեց բոլոր նրանց, ովքեր ցանկանում էին արտահայտվել այդ գաղափարի մասին։ Բուլղարական կոմունիստական ​​կուսակցության, հայրենիքի ճակատի, արհմիությունների, կանանց խորհրդի, գյուղատնտեսական արտադրական կոոպերատիվների, առևտրային միությունների և այլ կազմակերպությունների ներկայացուցիչներ կարծիքներ են արտահայտել, որոնց թվում անբավարար և երբեմն ծիծաղելի գնահատականներ են եղել։ Պրոֆեսորը հայտարարեց, որ չի կարողացել բավարարել Բոտևգրադի քաղաքացիների պահանջները, եև հուշարձանի հարցը մնացել է մինչև 1966 թվականը։
1966 թվականին, Բոտևգրադի 100-ամյակին, հուշարձանի բացման հարցը կրկին օրակարգում էր։ Իշխանությունները Մանդովին համոզեցին իրականացնել գաղափարիը՝ խոստանալով չխոչընդոտել տեղական մակարդակով բանավեճերին և ստեղծագործական քննարկումներին։ Հանդիսավոր բացումը տեղի ունեցավ 1966 թվականի հոկտեմբերի 9-ին, որին ներկա էին Բուլղարիայի նախագահ Թոդոր Ժիվկովը, Սարանսկի պատվիրակությունը, ինչպես նաև բազմաթիվ արտասահմանցի հյուրեր։ Ժիվկովը հանդիսավոր կերպով կտրեց ժապավենը՝ բացելով հուշարձանը։
Ծանոթագրություններ
Կատեգորիա:1966 հիմնադրումներ Կատեգորիա:Հուշարձաններ ըստ քաղաքների Կատեգորիա:Բուլղարիայի հուշարձաններ
Նյու (տառ)
Նյու (հունարեն` νυ), հունական այբուբենի տասներեքերորդ տառը։ Թվային արժեքն է` 50։ Այս տառից է առաջացել լատինական այբուբենի Ν տառը։
Ռուիսի (Քարելի շրջան)
Ռուիսի (რუისი), գյուղ Վրաստանում։ Գտնվում է Շիդա Քարթլի մարզի Քարելի շրջանում ։
Դիրք
Գտնվում է ծովի մակարդակից 670 մետր բարձրության վրա։ Շրջկենտրոն Քարելից հեռու է 7 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 5139 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քարելի շրջան
Քրդերը Հունաստանում
Քրդերը Հունաստանում (Οι Κούρδοι στην Ελλάδα, کوردێن یەونانستانـێ ,Kurdên li Yewnanîstanê), Հունաստանում ապրող քրդական ծագում ունեցող անձինք։ Քրդերը Հունաստան են ներգաղթել հիմնականում պատերազմից և հալածանքներից խուսափելու համար։ Հունաստանում 1990-ական թվականներին ապաստան հայցողների մեծ մասը քրդեր են եղել հիմնականում Իրաքից, ինչպես նաև հարավարևելյան Թուրքիայից։ 1990-ական թվականների երկրորդ կեսին Հունաստան է ժամանել ընդհանուր առմամբ 43 759 քուրդ, որոնցից 40 932-ը Իրաքից են եղել, իսկ 2827-ը՝ Թուրքիայից։ Սակայն նրանցից միայն 9797-ն էին ձգտում ապաստանել Հունաստանում ։
Հույների և քրդերի միջև սոցիալական հարաբերությունները գնահատվում են «լավ»․ հետազոտող Պապադոպուլուն պնդում է, որ դրա պատճառը այն է, որ հույներ իրենք նույնպես զգացել են քրդերի փորձը ։ «Քուրդիստան 24» թերթին տված հարցազրույցում Հունաստանի միգրացիայի նախարար Իոաննիս Մուզալասը հայտարարել է, որ Հունաստանի հույներն ու քրդերը արտակարգ կապեր ունեն ։ Հունաստանի քրդերը հաճախ անցկացնում են քրդամետ բողոքի ակցիաներ, իսկ ամբողջ Հունաստանում բացվել են տարբեր քրդական մշակութային կենտրոններ ։ 1990-ական թվականների ընթացքում Թուրքիան հաճախ Հունաստանին մեղադրում էր Քրդական բանվորական կուսակցության քուրդ ապստամբներին թաքցնելու մեջ ։
Ընթերցանության համար
Կատեգորիա:Հունաստանի ազգեր Կատեգորիա:Քրդեր
(7650) Կենամե
(7650) Կենամե (Kaname), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 16-ին Ցուտոմու Սեկիի կողմից Գեյսեյում ։
Միջին հեռավորությունը Արեգակից կազմում է 2,936677 ա. մ., առավելագույնը մոտենում է 2,8332 ա. մ. հեռավորության վրա և հեռանում 3,0402 ա. մ. ։ Արեգակի շուրջ մեկ ամբողջական պտույտ է կատարում 1838,16 երկրային օրվա ընթացքում, իր ուղեծրով շարժվելով միջինում 0,195848 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,59° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Ցուտոմու Սեկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սոխակներ
Սոխակներ, կեռնեխների ընտանիքի երգեցիկ թռչուններ։ Հայաստանում հայտնի է 5 տեսակ՝ կապտափող սոխակ, հարավային սոխակ, շիկապոչ սոխակ, սովորական սոխակ, սպիտակափող սոխակ։
Նկարագրություն
Սոխակներին բնորոշ է երգի բարձր տոնայնությունը և ելևէջների բազմազանությունը (երգում են նաև գիշերը), մարմնի ուղղահայց կեցվածքը, պոչը սովորականից բարձր պահելը։ Թփուտային թռչուններ են, առանձին դեպքերում՝ փչակաբնակ։ Կենդանի զանգվածը 17-25 գրամ է։
Ձայն
Կատեգորիա:Կեռնեխներ Կատեգորիա:Թռչունների ցեղեր
Հեդլի բջիջ
Հեդլի բջիջ (ի պատիվ Ջորջ Հեդլիի), գլոբալ մասշտաբի արևադարձային մթնոլորտային շրջանառություն, որտեղ օդը բարձրանում է հասարակածի մոտ, հոսում դեպի բևեռ (երկրի մակերևույթից 10-15 կիլոմետր բարձրության վրա), իջնում մերձարևադարձային գոտիներում և այնուհետև վերադառնում հասարակած` մակերևույթի մոտ։ Այս շրջանառությունն առաջացնում է պասսատներ, արևադարձային անձրևային գոտիներ, արևադարձային ցիկլոն, մերձարևադարձային անապատներ և բարձրադիր սրընթաց հոսանքներ (քամի)։ Հեդլի բջիջը ցածր բարձրության շրջանառություն է, որտեղ օդն իջնում ​​է մոտավորապես զրոյից մինչև 30 աստիճան լայնության վրա։
Մեխանիզմ
Մթնոլորտային շրջանառության առկայությունը պայմանավորված է Երկրի մակերևույթի վրա ջերմության անհավասարաչափ բաշխմամբ (ամենաշատը՝ հասարակածի մոտ, ամենաքիչը՝ բևեռներում)։ Մթնոլորտային շրջանառությունը փոխադրում է էներգիան դեպի բևեռներ՝ դրանով իսկ նվազեցնելով հասարակածից բևեռ ջերմաստիճանի գրադիենտը։ Դրա իրագործման մեխանիզմները տարբերվում են արևադարձային և արտաարևադարձային լայնություններում։
Կոզան
Կոզան, գյուղ Արևմտյան Հայաստանում, Խարբերդի վիլայեթի Հասանմսուրի գավառակում ։
Հեդլի բջիջ
Մեխանիզմ
Հեդլի բջիջները գոյություն ունեն հասարակածի երկու կողմերում։ Յուրաքանչյուր բջիջ պտտվում է երկրագնդի լայնությամբ և գործում է էներգիան հասարակածից մինչև 30-րդ լայնություն փոխադրելու համար։ Շրջանառությունը կարող է դրսևորել հետևյալ երևույթները.
Կոզան
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Մադամ Միսյո
Պատմություն
Էմիլի Սատը և Ժան Կարլ Լուկասը հանդիպել են 2008 թվականին և ստեղծել Մադամ Միսյոն 2013 թվականին   ։ 2015 թվականին նրանք գրել են "Smile" երգը ֆրանսիացի ռեփեր՝ Յուսուֆայի համար, իսկ ավելի ուշ մասնակցել են Տարաթաթային ։ 2016 թվականի նոյեմբերի 4-ին դուետը հանդես է եկել իր դեբյուտային ձայնասկավառակով։
Կոզան
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Հեդլի բջիջ
Մեխանիզմ
Հեդլի շրջանառությունը ենթարկվում է եղանակային տատանումների։ Արևադարձային եղանակներին Հեդլի բջջի` դեպի վեր ուղղված ճյուղը տարածվում է ոչ թե անմիջապես հասարակածի վրա, այլ ավելի շուտ ամառային կիսագնդում։ Տարեկան միջինում դեպի վեր ուղղված ճյուղը փոքր-ինչ շեղվում է դեպի հյուսիսային կիսագունդ՝ իր տեղը զիջելով հարավային կիսագնդում ավելի ուժեղ Հեդլի բջջին։ Սա վկայում է հյուսիսային կիսագնդից հարավային կիսագունդ էներգիայի չնչին մասի փոխադրման մասին ։
Մադամ Միսյո
Պատմություն
2018 թվականի հունվարի 1-ին հաստատվեց նրանց մասնակցությունը Destination Eurovision-ին (Ֆրանսիական ազգային ընտրություն) 2018 թվականի Եվրատեսիլ երգի մրցույթին "Mercy" երգով  ։ Նրանք երկրորդ կիսաեզրափակչից հետո, որը տեղի է ունեցել հունվարի 20-ին, անցան եզրափակիչ, որը տեղի էր ունեցել հունվարի 27-ին  ։ Եզրափակչում նրանք գրավեցին երրորդ հորիզոնականը միջազգային ժյուրիի կողմից, բայց գրավեցին առաջին հորիզոնականը ֆրանսիական հանդիսատեսի կողմից։ Ընդհանուր հավաքելով ամենաբարձր միավորները՝ նրանք հաղթեցին և ներկայացնելու են Ֆրանսիան 2018 թվականի Եվրատեսիլ երգի մրցույթում ։
Հեդլի բջիջ
Մեխանիզմ
Հեդլի համակարգը ջերմային ուղղակի շրջանառության օրինակ է։ Հեդլի համակարգի ջերմադինամիկ արդյունավետությունը, որը համարվում է ջերմային շարժիչ, համեմատաբար հաստատուն է եղել 1979– 2010 թվականների ընթացքում՝ միջինում կազմելով 2,6%։ Նույն միջակայքում Հեդլիի ռեժիմի կողմից արտադրվող հզորությունը տարեկան միջինում աճել է մոտ 0,54 տերավատով։ Սա արտացոլում է համակարգ մուտք գործող էներգիայի աճը, որը համապատասխանում է արևադարձային ծովի մակերևույթի ջերմաստիճանի նկատվող աճին ։
Ընդհանուր առմամբ, միջօրեական շրջանառության բջիջները, ինչպիսին է Հեդլիի շրջանառությունը, առանձնապես արդյունավետ չեն ջերմաստիճանի գրադիենտը հասարակածից դեպի բևեռ նվազեցնելու համար՝ տարբեր տեսակի էներգիայի փոխադրումների միջև չեղարկման պատճառով։ Հեդլի բջջում թե՛ ակնհայտ և թե՛ թաքնված ջերմությունը փոխանցվում է դեպի հասարակած՝ մակերևույթի մոտ, մինչդեռ պոտենցիալ էներգիան փոխադրվում է վերևում հակառակ ուղղությամբ՝ դեպի բևեռ։ Արդյունքում դեպի բևեռ փոխադրումը կազմում է այս պոտենցիալ էներգիայի փոխադրման ընդամենը մոտ 10%-ը։ Սա մասամբ արդյունքն է այն ուժեղ սահմանափակումների, որոնք դրվում են մթնոլորտի շարժման վրա անկյունային մոմենտի պահպանման օրենքով ։
Հայտնաբերման պատմություն
18-րդ դարի սկզբին անգլիացի իրավաբան և օդերևութաբան Ջորջ Հեդլին դժգոհ էր այն տեսությունից, որ աստղագետ Էդմունդ Հալլեյը առաջարկել էր պասսատների բացատրության համար։ Հալլեյի տեսության մեջ անկասկած ճշմարիտ էր այն, որ արևի ջերմությունն առաջացնում է հասարակածային օդի վերընթաց շարժում, և որ հարևան լայնություններից օդային զանգվածը պետք է ներհոսի՝ փոխարինելու բարձրացող օդային զանգվածին։ Սակայն պասսատների արևմտյան բաղադրիչի համար Հալլեյը նշում է, որ Արեգակը, շարժվելով երկնքով, օրվա ընթացքում տարբեր կերպ է տաքացնում օդի զանգվածը։ Սակայն Հեդլիին չբավարարեց Հալլեյի տեսության այդ մասը։ Հեդլին առաջինն էր, որ հասկացավ, որ Երկրի պտույտը դեր է խաղում Երկրի նկատմամբ օդային զանգվածի շարժման ուղղության մեջ։ Հեդլիի տեսությունը, որը հրապարակվել է 1735 թվականին, այդպես էլ մնաց անհայտ, սակայն մի քանի անգամ իրենցից անկախ վերահայտնաբերեցին։ Վերահայտնաբերողների թվում էր Ջոն Դալթոնը, որ հետագայում իմացավ Հեդլիի՝ առաջինը հայտնաբերելու մասին։ Ժամանակի ընթացքում Հեդլիի առաջարկած մեխանիզմն ընդունվեց, և նրա անունը ավելի ու ավելի սկսեցին կապել այդ մեխանիզմի հետ։ 19-րդ դարի վերջին ցույց տվեցին, որ Հեդլիի տեսությունը որոշ առումներով թերի էր։ Ուիլյամ Ֆերելն առաջիններից էր, որ ճիշտ հաշվարկեց դինամիկան։ Շատ տասնամյակներ պահանջվեցին, որպեսզի ճիշտ տեսությունը դառնա ընդունված, և նույնիսկ այսօր հայտնի գրքերում և կայքերում երբեմն կարող ենք հանդիպել Հեդլիի տեսությանը ։ Հեդլիի տեսությունն ընդունված էր բավականին երկար ժամանակ, ինչի շնորհիվ էլ նրա անունը համընդհանուր կերպով ասոցացնում էին արևադարձային մթնոլորտում շրջանառության սխեմայի հետ։ 1980 թվականին Իսահակ Հելդը և Արթուր Հոուն մշակեցին Հելդ-Հոու մոդելը՝ նկարագրելու Հեդլիի շրջանառությունը։
Տեղումների վրա հիմնական ազդեցություններն ըստ լայնության
Այնտեղ, որտեղ դեպի հասարակած շարժվող օդային զանգվածները միանում և բարձրանում են, հայտնի է որպես միջարևադարձային կոնվերգենցիայի գոտի (անգլ․՝ ITCZ)։ Այդ գոտում գոյանում է ամպրոպի կույտ, որն էլ առատ տեղումներ է առաջացնում։
Կորցնելով իր ջրային գոլորշիների մեծ մասը խտացման պատճառով և նստելով Հեդլի բջիջների շրջանառության բարձրացող ճյուղում՝ իջնող օդը դառնում է չոր (ոչ խոնավ)։ Երբ օդն իջնում է, ցածր հարաբերական խոնավություն է առաջանում, քանի որ օդը տաքանում է ադիաբատիկ եղանակով օդի սեղման հաշվին՝ ստեղծելով ավելի բարձր ճնշման տարածք։ Մերձարևադարձային շրջանները համեմատաբար զերծ են հասարակածային գոտում տարածված կոնվեկցիայից և ամպրոպներից։ Աշխարհի անապատներից շատերը գտնվում են հենց այս մերձարևադարձային լայնություններում։ Այնուամենայնիվ, անապատները չեն տարածվում տարբեր մայրցամաքների արևելյան կողմերում՝ առևտրային քամիներից առաջացած օվկիանոսային հոսանքների պատճառով։
Արտաքին հղումներ
Կատեգորիա:Մթնոլորտ Կատեգորիա:Մթնոլորտային տեղումներ Կատեգորիա:Արևադարձային ցիկլոններ Կատեգորիա:Օդ
Մինեսոտայի համալսարան
Մինեսոտայի համալսարան (University of Minnesota), հետազոտական համալսարան, գտնվում է Մինեապոլիսում և Սեյնթ Փոլում, Մինեսոտա նահանգի խոշորագույն քաղաքներում։ Այս համալսարանը Մինեսոտայի համալսարանների համակարգի ամենահին և մեծ մասն է (University of Minnesota system, մի շփոթեք Մինեսոտայի համալսարանների և քոլեջների համակարգի հետ, Minnesota State Colleges and Universities System), այն ունի երկրում մեծությամբ չորրորդ կամպուսը (2010-2011 ուսումնական տարում այնտեղ սովորում է 51 721 ուսանող)։
Մինեապոլիս
Մինեապոլիսի կամպուսը ի սկզբանե գտնվել է Միսիսիպի գետի հոսքից բարձր, քան այն այժմ գտնվում է։ Նախնական վայրում այժմ գտնվում է փոքրիկ զբոսայգի։ Դպրոցը, որն այստեղ է եղել, փակվել է ԱՄՆ-ում քաղաքացիական պատերազմի ժամանակ ֆինանսական խնդիրների պատճառով։ 1867 թվականին, սենատոր Ջոն Ֆիլբորի ֆինանսական օգնությունից հետո, հաստատությունը կրկին վերաբացվել է ։ 1869 թվականին այն նախապատրաստական դպրոցից վերակազմավորվել է քոլեջի։
Մինեաապոլիսի կամպուսը Միսիսիպի գետով բաժանված է երկու մասի ։ Արևելյան մասը ամենամեծն է և զբաղեցնում է 1,24² տարածք։
Սեյնթ Փոլ
Սեյնթ Փոլում գտնվող կամպուսը սահմանակից է Ֆոլքոն-Հայթս արվարձանին։ Մինեապոլիսի ավելի քան քաղաքային կամպուսից այն առանձնանում է կանաչապատման բարձր աստիճանով։
Արևելյան ափ (կամպուս)
Կամպուսի տարածքում տեղաշարժը հեշտացնելու նպատակով, համալսարանը Արևելյան ափ կամպուսը բաժանել է մի տեղանքների՝ Նոլ (բլրի) շրջան (the Knoll area), Առևտրի շրջան (the Mall area), Առողջապահական շրջան (the Health area), Մարմնամարզական շրջան (the Athletic area) և Դարպասային շրջան (the Gatewat area):
Նոլ շրջանը պահպանված ամենահին տարածքն է, և գտնվում է համալսարանի հյուսիս-արևելյան անկյունում։ Այս տարածքում շատ շինություններ բավականին հին են, որոշները 100 տարի ավել, ինչպես օրինակ համալսարանի Հին Կամպուս Պատմական շրջանի 13 շինություններից որոշները։ Այսօր, այդ շենքերից շատերը շահագործվում են հումանիտար գիտություններ ուսումնասիրելու համար։ Բուրթոն (Հոլլը) դահլիճը Կրթություն և Մարկայաին զարգացման քոլեջի կենտրոնն է։ Ֆոլվել Հոլը և Ջոնաս Հոլը հիմնականում օգտագործվում եմ լեզվական բաժինների համար։ Նստավայրը, Ստենֆորդ Հոլը, ուսանողների բնակարանների համալիրը և Ռոյ Վիլքինս Հոլը գտնվում են այս շրջանում։ Այս շրջանը գտնվում է Դինքիթաուն բիզնես և բնակելի կենտրոնի հարավում։
Ծանոթագրություններ
Կատեգորիա:Ամերիկյան համալսարանների ասոցիացիա
Նովոժիվոտիննոե
Նովոժիվոտիննոե (Новоживоти́нное), գյուղ Ռուսաստանի Վորոնեժի մարզի Ռոմոնսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վորոնեժի մարզի Ռոմոնսկի շրջանի բնակավայրեր
Ֆուրմանովի փողոց (այլ կիրառումներ)
Ֆուրմանովի փողոց հասկացությունը կարող է վերաբերել.
Ալբերտո Բոտիա
Ալբերտո Բոտիա (Alberto Tomás Botía Rabasco, ), իսպանացի ֆուտբոլիստ, պաշտպան։
Ակումբային
Ֆուտբոլային կարիերան սկսել է հայրենի Մուրսիա ակումբում։ 2003 թվականին միացավ Բարսելոնայի երիտասարդ թիմին։ 2009 թվականի մայիսի 30-ին Ալբերտոն իր դեբյուտն է նշել իր առաջին թիմի մրցաշրջանի վերջին խաղին, որտեղ խաղացել է Դեպորտիվոյի դեմ։ 2009 թվականի հուլիսի 14-ին Ալբերտոն տեղափոխվեց Սպորտինգ, որտեղ առաջին մրցաշրջանը խաղաց վարձավճարով ։ Մյուս մրցաշրջանում Ալբերտոն պայմանագիր կնքեց Սպորտինգի հետ 4 տարի ժամկետով, որտեղ նշվում էր որ նրան առաջնահերթ գնելու իրավունք միայն Բարսելոնան ունի ։
Թիմային
Ալբերտոն ֆուտբոլի Եվրոպայի մանկապատանեկան առաջնությանը մասնակցեց հիմնական կազմում առանց փոխարինման և թիմին օգնեց հաղթել առաջնությունը։ 2011 թվականի օգոստոսի 25-ին Իսպանիայի ֆուտբոլի ազգային հավաքականի գլխավոր մարզիչ Վիսենտե դել Բոսկեն բացեց ֆուտբոլիստների ցանկ, ովքեր կմասնակցեն Չիլի դեմ ընկերական խաղին և Եվրո 2012-ի ընտրական փուլիում՝ Լիխտենշտայնի ֆուտբոլի ազգային հավաքական դեմ ։
Ծանոթագրություններ
Կատեգորիա:Իսպանացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Օլիմպիակոս Պիրեյոսի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Բարսելոնայի ֆուտբոլիստներ
Աստերոիդների ցանկ (242801-242900)
Աստերոիդների ցանկ (242701-242800) * Աստերոիդների ցանկ * Աստերոիդների ցանկ (242901-243000)
Ֆուրմանովի փողոց (Դոնի Ռոստով)
Ֆուրմանովի փողոց (Фурмановская улица), փողոց Ռուսաստանի Դաշնության Դոնի Ռոստով քաղաքում։ Անվանվել է ռուս խորհրդային գրող Դմիտրի Անդրեևիչ Ֆուրմանովի պատվին։ Սկիզբ է առնում Բորիսլավսկի նրբանցքից և ավարտվում Ռազդորսկայա փողոցի և Իզմայիլսկի նրբանցքի հանգույցում։ Երկարությունը 2400 մետր է։
Նկարագրություն
Դոնի Ռոստով քաղաքի Ֆուրմանովի փողոցը սկսվում է Բորիսլավսկի նրբանցքից, հատում Պիրոգովի, Կրասնոկամսկի, Լիկբեզովսկի, Տկացկի նրբանցքները, Բոդրայա փողոցը, Պրիգորոդնի, Նևերովսկի, Սոլնեչնի, Օրենբուրգսկի, Կոշևոյի, Յալտինսկի, Բատումսկի, Տբիլիսկի, Գրուզինսկի, Մարկսիստսկի, Կանոներսի նրբանցքները, Պլիևի փողոցը, Օլխովսկի նրբանցքը, Մարտովիցկու փողոցը և ավարտվում Իզմայիլսկի նրբանցքի հանգույցում։ Երկարությունը 2400 մետր է։ Փողոցում կա համարակալված 120 շինություն։
Ֆուրմանովի փողոցի փոստային դասիչներն են՝ 344032, 344068։
Արտաքին հղումներ
Կատեգորիա:Դոնի Ռոստովի փողոցներ
Նիժնիե Պետրովցի
Նիժնիե Պետրովցի (Нижні Петрівці), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Նիժնիե Պետրովցի գյուղում բնակվում էր 3 004 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Ստորոժինեցի շրջանի բնակավայրեր Կատեգորիա:Ուկրաինայի գյուղեր
Հառիճի պատմության և մշակույթի անշարժ հուշարձանների ցանկ (Շիրակի մարզ)
Այս հոդվածը ներկայացնում է Շիրակի մարզի Հառիճ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 24 հուշարձան (72 միավոր)։
Ծանոթագրություններ
Կատեգորիա:Շիրակի մարզի հուշարձանների ցանկեր
Անտոնեն Արտո
Անտոնի Մարի Ժոսեֆ Արտո, ավելի ճանաչված է որպես Անտոնեն Արտո (Antonin Artaud, ), ֆրանսիացի դրամատուրգ, պոետ և դերասան էր ։ Անտոնեն Արտոն համարվում է 20-րդ դարի թատրոնի և ավանգարդիզմ մեծագույն ներկայացուցիչներից մեկը ։
Անտոնենը փոքրիկ Անտոնի փաղաքշական դիմելաձևերից է։ Անտոնեն Արտոն հայտնի է որպես «Դաժանության Թատրոն»-ի հիմնադիր։
Մահացել է 1948 թվականի մարտի 4-ին, Փարիզում, աղիքային քաղցկեղի պատճառով։
Կյանքի վաղ շրջանը
Անտոնեն Արտոն ծնվել է 1896 թվականի սեպտեմբերի 4-ին Մարսել քաղաքում Եվֆրաիզ Նալպասի և Անտոնոն-Ռոյ Արտոյի ընտանիքում։ Արտոյի ծնողները Իզմիրից էին, և նրա վրա շատ մեծ ազդեցություն է թողել իր հունական ծագումը։ Նրա մայրը ծնունդ է տվել թվով ինը երեխաների, սակայն նրանցից միայն երեքն են անցել մանկության շեմը։ Երբ Անտոնենը չորս տարեկան էր նա հիվանդանում է մենինիգիտով, որի պատճառով հետագայում իր արդեն դեռահասության տարիներին Անտոնենը չափազանց զգայուն և նյարդային է լինում։
Խիրոնելյա
Արտաքին հղումներ
Կատեգորիա:Իսպանիայի բնակավայրեր
Հայկական տոմար (այլ կիրառումներ)
Հայկական տոմար եզրը կարող է վերաբերել.
Փարիզի համալսարան 1 Պանթեոն-Սորբոն
Փարիզի համալսարան 1 Պանթեոն-Սորբոն (Université Paris 1 Panthéon-Sorbonne), Ֆրանսիայի ամենամեծ համալսարանը, որտեղ այժմ սովորում է ավելի քան 45200 ուսանող։
Ծանոթագրություններ
Կատեգորիա:Ֆրանսիական համալսարաններ Կատեգորիա:Փարիզյան մշակույթ
Աստվածային ծագում
Աստվածային ծագում (Divine filiation), քրիստոնեական համոզմունք, համաձայն որի՝ Քրիստոսն Աստծո միածին որդին է, և երբ նա փրկում է քրիստոնյաներին, վերջիններս դառնում են Աստծո որդեգիր զավակները։ Աստվածաշնչյան ծագման պատճառով այս համոզմունքը տարածված է բազմաթիվ քրիստոնյաների շրջանում, սակայն «աստվածային ծագում» արտահայտությունը հիմնականում օգտագործվում է կաթոլիկների կողմից։ Համոզմունքը կոչվում է նաև «աստվածային որդիություն»։
Աստվածային ծագումը հիմնված է քրիստոնեական այլ համոզմունքների վրա։ Սուրբ Երրորդության ուսմունքի մեջ Որդի Աստվածը Հայր Աստծո արտասանած հավերժական խոսքն է։ Մարմնացման ուսմունքի համաձայն՝ մոտավորապես 2000 տարի առաջ Որդի Աստվածն ստացել է մարդկային կերպարանք, «ձեռք է բերել մարմին ու բնակվել մեր մեջ» (Ավետարան ըստ Հովհաննեսի, 1։14) որպես Հիսուս Նազովրեցի։
Աստվածային ծագումը Ավետարանի հիմնական մասն է՝ ավետիսը, մարդկության փրկության շարժառիթը, նաև մկրտության նպատակը ։ Ըստ Հռոմի պապ Հովհաննես Պողոս II-ի՝ աստվածային ծագումը «քրիստոնեական կոչման խորագույն առեղծվածն է» և «մեր քրիստոնեական կյանքի առեղծվածի գագաթնակետը, որով մենք մասնակցում ենք փրկությանը, որը ոչ միայն փրկությունն է չարիքից, այլ նախ և առաջ բարու ամբողջականությունն է՝ Աստծո որդի լինելու գերագույն բարու» ։
Աստվածային ծագումը գուշակություն է ենթադրում․ «քանի որ Աստծո որդին մարդ դարձավ, որպեսզի մենք կարողանանք Աստված դառնալ» ։
Սկիզբ
Հռոմեացիներին ուղղված իր նամակում սուրբ Պողոսն ավելի մանրամասն է բացատրում․ «բոլոր նրանք, ովքեր առաջնորդվում են Աստծո Հոգով, Աստծո որդիներն են»։
Կաթոլիկ Կատեխիզիսի առաջին իսկ կետը նշում է, որ Աստծո՝ «կատարյալ բարության պլանն» ուղղված է դեպի մարդու աստվածային ծագումը․ «իր Որդու մեջ և նրա միջոցով նա հրավիրում է մարդկանց դառնալ իր որդեգիր զավակները և դրանով իսկ՝ իր օրհնված կյանքի ժառանգները»։ Հռոմի պապ Բենեդիկտոս XVI-ը բացատրել է, որ «Եկեղեցական հայրերն ասել են, որ երբ Աստված մարդուն ստեղծում էր իր կերպարանքով, նա նայում էր Քրիստոսին, որը պետք է ծնվեր, և ստեղծեց մարդուն «նոր Ադամի» կերպարանքով։ Հիսուսը Որդին է ամենախիստ իմաստով՝ նա նույն նյութից է, ինչ որ Հայրը։ Նա ցանկանում է մեզ բոլորիս ներքաշել իր մարդության մեջ ու իր որդիության մեջ, Աստծուն՝ իր կատարյալ պատկանելիության մեջ» ։
Եկեղեցու հայրերը Հիսուսի փրկչական աշխատանքը նկարագրել են որպես մարդկության նախնական արժանապատվության վերականգնում։
Հովհաննես Պողոս II-ն ասել է, որ աստվածային ծագումը շարունակում է ավետիսի էությունը, դա է Քրիստոսի փրկության նպատակը և մկրտության միջոցով յուրաքանչյուր քրիստոնյայի հիմնարար կարգավիճակն Աստծո զավակ լինելն է։
Ըստ պապի՝ ենթադրվում է, որ քրիստոնյաները «պետք է միշտ տեղյակ լինեն աստվածային որդեգրության արժանապատվության մասին», որպեսզի իմաստ հաղորդեն իրենց արարքներին ։ Այսպիսով, քրիստոնյան Աստծուն վերաբերում է որպես սիրող ու շրջահայաց Հոր, և ինքնավստահ ու համարձակ է դառնում որպես քրիստոնյա ու առաքյալ։ Յուրաքանչյուր քրիստոնյա, լինի դա քահանա կամ կարգ չունեցող որևէ մեկը, հրավիրվում է Աստծո ընտանիքի իր անդամակցությանը համահունչ սուրբ կյանքի։ Շարքային քրիստոնյաները պատասխանատու են իրենց կյանքի սովորական պայմաններում Քրիստոսի փրկչական առաքելության շարունակման համար։
Աստվածային ծագումը, ասել է Հովհաննես Պողոս II-ը, հանդիսանում է ավետիսի էությունը ։ «Ի՞նչ է նշանակում ավետիսը մարդկության համար»։ Այս հարցի պատասխանն սկսվում է Հիսուս Քրիստոսով ու ավարտվում Գաղտացիներ 4:45-ով․ Աստված ուղարկեց կնոջից օրինական ծնված իր որդուն փրկելու նրանց, ովքեր արդար էին, որպեսզի մեզ ընդունեն որպես որդեգիրներ ։ Աստվածային ծագումը «քրիստոնեական կոչման խորագույն առեղծվածն է․ աստվածային պլանի համաձայն՝ մեզ իհարկե հրավիրում են դառնալ Աստծո որդիներն ու դուստրերը սուրբ հոգու միջոցով» ։
Այսպիսով, ըստ Կատեխիզիսի՝ «իր մահով Քրիստոսն ազատեց մեզ մեղքից, իր հարությամբ նա կյանքի նոր ճանապարհ բացեց մեզ համար»։
Հուդայականության տեսակետ
Սկզբունքորեն հուդայականությունը հավատում է, թե Աստված, որպես ժամանակի, տարածության, էներգիայի ու նյութի արարիչ, դրանցից վեր է և չի կարող ծնվել կամ մահանալ։ Հուդայականությունն ուսուցանում է, որ հերետիկոսություն է մարդու կողմից պնդել, որ Աստված է կամ աստծո մի մասնիկ։ «Աստվածային ծագում» կամ «Որդի Աստված» հասկացություն հուդայականության մեջ չկա։ «Եթե մարդը պնդում է, որ ինքն Աստված է, ուրեմն նա ստախոս է»։ Ըստ հրեա գիտնականների՝ «Աստվածային ծագման» գաղափարն անուղղակիորեն կապված է «Աստծո որդի» հասկացության հետ, որը վերաբերում է հրեական աստվածաշնչում հանդիպող հրեշտակներին, մարդկանց կամ նույնիսկ՝ ամբողջ մարդկությանը։
Հիսուսի մասին հուդայականության տեսակետի համաձայն՝ հրեա գիտնականները նշել են, որ թեև Հիսուսն ասել է․ «իմ հայրը երկնքում» (տե՛ս Տերունական աղոթք), այս սովորական բանաստեղծական հրեական արտահայտությունը կարող է սխալ մեկնաբանված լինել բառացի իմաստով ։
Իմաստ և նշանակություն
Քրիստոնյաները համարվում են Աստծո զավակները, քանի որ աստվածային շնորհի միջոցով նրանք ունեն Աստծո պատկերը։ Վաղ շրջանի եկեղեցական հայրերից մեկը՝ Օգոստինոս Երանելին, արտահայտել է մկրտվածների մասնակցությունն աստվածային բնությանն ասելով․ «Աստծո սիրո միջոցով մենք աստվածներ ենք դարձել» ։
Սուրբ Թովմա Աքվինացին բացատրել է, որ քրիստոնյաները «որդիներ են Որդու մեջ»։ Նա ասել է, որ քրիստոնյաները Երրորդության մեջ են մտնում Որդու միջոցով, և նրանք «որոշակի մասնակցություն ունեն երկրորդ անձի ձևավորման գործում»։
Հովհաննես Պողոս II-ն ասել է, որ աստվածային ծագումը «մեր քրիստոնեական կյանքի առեղծվածի գագաթնակետն է։ Իրականում, «քրիստոնյա» անունը ցույց է տալիս լինելիության նոր ձև՝ լինել Աստծո Որդու նմանությամբ։ Որպես որդիներ Որդու մեջ՝ մենք մասնակցում ենք փրկությանը, որը ոչ միայն փրկությունն է չարիքից, այլ նախ և առաջ բարու ամբողջականությունն է՝ Աստծո որդի լինելու գերագույն բարու» ։
Աստվածային ծագումն ընկած է քրիստոնեության հիմքում։ «Մեր աստվածային ծագումն Ավետարանի կենտրոնական մասն է, ինչպես Հիսուսն էր քարոզում այն։ Դա փրկության բուն իմաստն է, որին Նա մեզ արժանացրել է, քանզի նա մեզ պարզապես չփրկեց մեր մեղքերից, Նա փրկեց մեզ որդի լինելու համար» ։
Քրիստոնյան այդ դեպքում մեկ այլ «Քրիստոս» է։ «Մենք կարող ենք երկրպագել Հորը, քանի որ նա մեզ ստիպել է վերածնվել իր կյանքի մեջ՝ որդեգրելով մեզ որպես իր զավակներ իր միակ Որդու մեջ։ Իր Հոգու օծման միջոցով նա մեզ այլ «Քրիստոսներ» է դարձրել»։
Մարդու աստվածացումը որդեգրության միջոցով իրական է և մետաֆիզիկական։ Այն փոխաբերություն չէ, այսինքն՝ համեմատություն պարզապես նման մի բանի հետ։ Քրիստոնեական կրոնում Աստված իսկապես Հայր է և չի գործում մարդկային հայրերի պես։ Եվ Աստված իսկապես մեզ ստիպել է մասնակցել իր բնույթին, այսպիսով մենք իսկապես նրա զավակներն ենք․ ոչ այն հարթության վրա, ինչ Միածին Որդին, այլ կիսելով նրա ծագումն ու աստվածայնությունը ։ Եվ Հովհաննես Ավետարանիչն ասել է զարմացական տոնով․ «Տեսնու՞մ եք, ինչ սեր է տվել մեզ Հայրը, այնպես որ մեզ կարելի է անվանել Աստծո զավակներ, և մենք այդպիսին էլ կա՛նք» (Ավետարան ըստ Հովհաննեսի 3:1)։
Մանկանման բարեպաշտություն
Աստվածային ծագման կարևոր հետևանքը քրիստոնյաների՝ որպես Աստծո զավակների աղոթքն է։ Աղոթքն Աստծո որդու՝ Քրիստոսի կյանքի կենտրոնն է։ Աղոթելուց հետո, երբ աշակերտները նրան հարցնում են ինչպես աղոթել, Քրիստոսը նրանց սովորեցնում է «Հայր մեր»-ը ։
«Խորհող աղոթքն Աստծո զավակի աղոթքն է, ներման արժանացած մեղավորի, որը համաձայն է ողջունել սերը, որով իրեն սիրում են և որն ուզում է պատասխանել դրան ավելի շատ սիրելով»։
Պատասխանատվություն քրիստոնեական առաքելության համար
Քանի որ քրիստոնյաներն այլ «Քրիստոսներ» են, նրանք ինչ-որ իմաստով նրա հետ համափրկիչներ են և ունեն նույն դերը, ինչ Հիսուս Քրիստոսը՝ փրկել այլ մարդկանց, նրանց դարձնել Աստծո զավակներ ։
Քրիստոնյաները հատուկ դեր ունեն աշխարհում խաղալու։ Իրենց հատուկ կոչման պատճառով աշխարհիկներին է վերագրված որոնել Աստծո արքայությունը՝ զբաղվելով ժամանակավոր գործերով և ուղղորդելով դրանք ըստ Աստծո կամքի։ Աշխարհիկ քրիստոնյաների նախաձեռնությունն անհրաժեշտ է հատկապես այն դեպքում, երբ խոսքը վերաբերում է սոցիալական, քաղաքական և տնտեսական իրողությունները քրիստոնեական վարդապետության պահանջների մեջ և կյանքում ներգրավելու միջոցների բացահայտմանը։ Այս նախաձեռնությունը եկեղեցական կյանքի բնականոն տարրն է. աշխարհիկ հավատացյալները եկեղեցական կյանքի առաջնագծում են, նրանց համար Եկեղեցին մարդկային հասարակությանը քաջալերող սկզբնապատճառն է։ Հետևաբար, նրանք, մասնավորապես, պետք է ունենան ավելի պարզ գիտակցություն ոչ միայն Եկեղեցուն պատկանելու, այլ նաև հենց Եկեղեցին լինելու մասին (Կաթոլիկ եկեղեցու կատեխիզիս, 898-99)։
Աստվածաբանական տեսակետներ
Ժամանակակից հեղինակ, ամերիկացի աստվածաբան և կալվինականությունից նորադարձ Սքոթ Հաննը շատ է գրել ուխտի աստվածաբանության համատեքստում աստվածային ծագման մասին։ Նա ուխտն իրական ընտանեկան կապ է համարել։ Մեկ այլ հեղիանկ՝ Խոսեմարիա Էսկրավան, աստվածային ծագումը համարել է «քրիստոնեական կյանքի հիմք»։ Ֆերնանդո Օկարիսը նույնպես մի քանի աշխատություն է նվիրել աստվածային ծագմանը։
Արտաքին հղումներ
Կատեգորիա:Քրիստոնեական աստվածաբանություն Կատեգորիա:Քրիստոնեական տերմիններ
Սվետլանա Զախարովա
Սվետլանա Զախարովա (Светла́на Ю́рьевна Заха́рова, ), ռուսական բալետի պարուհի։ 1996-2003 թվականներին Մարիինյան թատրոնի առաջատար մենապարուհի, Մեծ թատրոնի (2003 թվականից) և Միլանի Լա Սկալա թատրոնի (2008 թվականից) պրիմապարուհի։
Ռուսաստանի Դաշնության ժողովրդական արտիստ (2008), Ռուսաստանի Դաշնության պետական մրցանակի դափնեկիր (2007)։ 5-րդ գումարման Պետդումայի պատգամավոր։
Ջութակահար Վադիմ Ռեպինի կինը։
Կենսագրություն
Սվետլանա Զախարովան ծնվել է 1979 թվականի հունիսի 10-ին Լուցկում (Ուկրաինա)։ 1989 թվականին ընդունվել է Կիևի պարարվեստի դպրոցը, որտեղ վեց տարի սովորել է Վալերիա Սուլեգինայի դասարանում։ 1995 թվականին մասնակցել է Ագրիպինա Վահանովայի անվան ռուսական բալետի ակադեմիայի մրցույթին, որտեղ ստացել է երկրորդ մրցանակը և անմիջապես վերջին կուրսում սովորելու առաջարկ։ 1996 թվականին ավարտել է ակադեմիան և ընդունվել Մարիինյան թատրոնի թատերախումբ, որտեղ նրա պարուսույցն է եղել Օլգա Մոիսեևան։ Արդեն հաջորդ թատերաշրջանում նա հանդես է եկել որպես թատրոնի մենապարող։
2003 թվականին տեղափոխվել է Մեծ թատրոն, որտեղ պարապել է Լյուդմիլա Սեմենյակայի ղեկավարությամբ։
2008 թվականի ապրիլին Սվետլանա Զախարովան դարձել է Միլանի «Լա Սկալա» թատրոնի պրիմապարուհի ։
Ելույթներ է ունեցել Մոսկվայում, Սանկտ Պետերբուրգում, Լոնդոնում, Բեռլինում, Փարիզում, Վիեննայում, Միլանում, Մադրիդում, Տոկիոյում, Բաքվում, Նյու Յորքում, Ամստերդամում և այլն։